
 17.7.2015
 BG
 Официален вестник на Европейския съюз
 L 189/2
 РЕГЛАМЕНТ ЗА ИЗПЪЛНЕНИЕ (ЕС) 2015/1170 НА КОМИСИЯТА
 от 16 юли 2015 година
 за добавяне към риболовните квоти за 2015 г. на определени количества, удържани през 2014 г. съгласно член 4, параграф 2 от Регламент (ЕО) No 847/96 на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 847/96 на Съвета от 6 май 1996 г. относно определяне на допълнителните условия за годишното управление на допустимите количества улов и на квотите (1), и по-специално член 4, параграф 2 от него,
 като има предвид, че:
 (1)
 Съгласно член 4, параграф 2 от Регламент (ЕО) No 847/96 най-късно до 31 октомври от годината на прилагане на отпуснатата им риболовна квота държавите членки могат да поискат от Комисията да удържи и прехвърли за следващата година до 10 % от тази квота. Комисията трябва да прибави удържаното количество към съответната квота.
 (2)
 С регламенти (ЕС) No 1262/2012 (2), (ЕС) No 1180/2013 (3), (ЕС) No 24/2014 (4) и (ЕС) No 43/2014 (5) на Съвета се установяват риболовните квоти за определени запаси за 2014 г. и се уточнява за кои запаси могат да се прилагат мерките по Регламент (ЕО) No 847/96.
 (3)
 С регламенти (ЕС) No 1221/2014 (6), (ЕС) No 1367/2014 (7), (ЕС) 2015/104 (8) и (ЕС) 2015/106 (9) на Съвета се установяват риболовните квоти за определени запаси за 2015 г.
 (4)
 Преди 31 октомври 2014 г. някои държави членки поискаха съгласно член 4, параграф 2 от Регламент (ЕО) No 847/96 част от квотите им за 2014 г. да бъде удържана и прехвърлена за следващата година. Удържаните количества следва да бъдат добавени към квотата за 2015 г. в границите, посочени в същия регламент.
 (5)
 На 6 август 2014 г. Руската федерация наложи ембарго върху вноса от Съюза на определени селскостопански продукти и продукти от риболов. С оглед на тези извънредни обстоятелства с Регламент (ЕС) No 1221/2014 се измениха регламенти (ЕС) No 43/2014 и (ЕС) No 1180/2013 по отношение на запасите, които бяха най-сериозно или пряко засегнати. В изменението се предвиждаше прехвърлянето на увеличен процент количества, които не са били използвани през 2014 г., към квотите, отпуснати за тези запаси за 2015 г. По тази причина вече се приложи прехвърляне по изключение към тези квоти и те са изключени от обхвата на настоящия регламент.
 (6)
 Мерките, предвидени в настоящия регламент, са в съответствие със становището на Комитета по рибарство и аквакултури,
 ПРИЕ НАСТОЯЩИЯ РЕГЛАМЕНТ:
 Член 1
 Риболовните квоти, определени за 2015 г. в регламенти (ЕС) No 1221/2014, (ЕС) No 1367/2014 и (ЕС) 2015/104, се увеличават, както е посочено в приложението.
 Член 2
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 юли 2015 година.
 За Комисията
 Председател
 Jean-Claude JUNCKER
 (1) ОВ L 115, 9.5.1996 г., стр. 3.
 (2) Регламент (ЕС) No 1262/2012 на Съвета от 20 декември 2012 г.